શેખ સલમાને જાહેરાત કરી તે સાથે જ કેટલીક નારીઓ તો કાર લઇને નીકળી પડી હતી. આવી તસવીરો સોશિયલ મીડિયામાં ફરવા લાગી છે. જોકે મહિલાઓને લાયસન્સ આવતા વર્ષે જ અપાશે, પણ ત્યાં સુધીય યુવતીઓ રાહ જોવા માગતી નથી એમ લાગે છે. મંજૂરી ના મળે તો ડ્રાઇવિંગ શા માટે શીખવું એમ માનીને બેસી રહેલી બાનુઓની પૂછપરછ ડ્રાઇવિંગ સ્કૂલોમાં વધી છે. મહિલાઓ માટે ખાસ ડ્રાઇવિંગ ક્લાસ ખોલવા પડે તેવી સ્થિતિ રાતોરાત ઊભી થઈ છે.